วัดพระศรีรัตนศาสดาราม

จากวิกิพีเดีย สารานุกรมเสรี

ไปที่: ป้ายบอกทาง,
ค้นหา

บทความนี้เกี่ยวกับวัดพระศรีรัตนศาสดาราม
สำหรับวัดพระแก้วแห่งอื่นๆ ดูที่ พระแก้ว

วัดพระศรีรัตนศาสดาราม

วัดพระศรีรัตนศาสดาราม มุมมองสายตานก
จากทางทิศตะวันออก

ที่อยู่

ถนนหน้าพระลาน
แขวงพระบรมมหาราชวัง
เขตพระนคร
กรุงเทพมหานคร
ประเทศไทย
10200

ข้อมูลทั่วไป

ชื่อสามัญ

วัดพระแก้ว

ประเภท

พระอารามหลวงชั้นพิเศษ

นิกาย

ไม่มีพระสงฆ์จำพรรษา

พระประธาน

พระพุทธมหามณีรัตนปฏิมากร

พระพุทธรูปสำคัญ

พระพุทธยอดฟ้าจุฬาโลก
พระพุทธเลิศหล้านภาลัย
พระสัมพุทธพรรณี
พระชัยหลังช้าง
พระคันธารราษฎร์
พระนาก

ความพิเศษ

พระอารามประจำ พระบรมมหาราชวัง

จุดที่น่าสนใจ

สักการะพระแก้วมรกต ชมจิตรกรรมฝาผนัง
ที่พระระเบียง

กิจกรรม

เทศนาธรรม วันอาทิตย์ และวันพระ

ข้อห้าม

ห้ามสวมกางเกงหรือกระโปรง
ที่มีชายสูงกว่าเข่าทุกชนิด เสื้อที่เปิดไหล่ทุกชนิด
รองเท้าที่เปิดส้นทุกชนิด และกางเกนยีนส์ขาดๆ

การถ่ายภาพ

ไม่ควรใช้แฟลช ในถ่ายภาพจิตรกรรมฝาผนัง
และไม่อนุญาตให้ถ่ายภาพ ภายในพระอุโบสถเด็ดขาด ฝ่าฝืนมีโทษปรับ
และยึดฟิล์ม/สื่อบันทึก

หมายเหตุ

เข้าชมเป็นหมู่คณะตั้งแต่ 10 คนขึ้นไป
ต้องทำหนังสือขออนุญาต ผู้อำนวยการ สำนักงานบริหารเงินตรา
ล่วงหน้าไม่น้อยกว่า 1 สัปดาห์

วัดพระศรีรัตนศาสดาราม หรือที่เรียกกันทั่วไปว่า วัดพระแก้ว
เป็นวัดที่ พระบาทสมเด็จพระพุทธยอดฟ้าจุฬาโลกมหาราชโปรดเกล้าฯ
ให้สร้างขึ้นใน พ.ศ. 2325
เป็นวัดในพระบรมมหาราชวัง
เช่นเดียวกับ วัดพระศรีสรรเพชญ์
ซึ่งเป็นวัดในพระราชวังหลวงในสมัยอยุธยา
และมีพระราชประสงค์ให้วัดพระศรีรัตนศาสดารามเป็นที่ประดิษฐาน พระพุทธมหามณีรัตนปฏิมากร
หรือพระแก้วมรกต ที่นำมาจากกรุงเวียงจันทร์ แต่แท้ที่จริงแล้ว พบเจอวัดพระแก้ว จังหวัดเชียงราย
และเป็นสถานที่ทรงบำเพ็ญพระราชกุศล วัดพระศรีรัตนศาสดารามเป็นวัดที่ไม่มีพระสงฆ์จำพรรษาอยู่
เพราะมีแต่ส่วนพุทธาวาสไม่มีส่วนสังฆาวาส

วัดพระศรีรัตนศาสดารามได้รับการบูรณปฏิสังขรณ์มาโดยตลอด
การบูรณะครั้งใหญ่ทั้งพระอาราม มีขึ้นในรัชสมัยพระบาทสมเด็จพระนั่งเกล้าเจ้าอยู่หัว
และในรัชสมัยพระบาทสมเด็จพระจุลจอมเกล้าเจ้าอยู่หัว
โปรดเกล้าฯ ให้มีการเฉลิมฉลองกรุงรัตนโกสินทร์ครบ
100 ปี ใน พ.ศ.
2425 ต่อมาในรัชสมัยพระบาทสมเด็จพระปกเกล้าเจ้าอยู่หัว โปรดเกล้าฯ
ให้มีการบูรณปฏิสังขรณ์ทั้งพระอารามในโอกาสที่มีพระราชพิธีฉลองพระนครครบ 150 ปี
ในรัชกาลปัจจุบันโปรดเกล้าฯ ให้บูรณปฏิสังขรณ์ทั้งพระอารามอีกครั้งใน พ.ศ. 2525
เมื่อมีการสมโภชกรุงรัตนโกสินทร์ 200 ปี โดยมีสมเด็จพระเทพรัตนราชสุดาฯ
สยามบรมราชกุมารีทรงเป็นองค์ประธานในการบูรณะ

วัดพระศรีรัตนศาสดารามเป็นวัดที่สำคัญและเป็นที่เชิดหน้าชูตาของบ้านเมือง
ตลอดจนเป็นแหล่งท่องเที่ยวที่สำคัญของประเทศ

เนื้อหา

1 อาคารต่างๆในวัดพระศรีรัตนศาสดาราม

1.1 กลุ่มพระอุโบสถ

1.2 กลุ่มฐานไพที

1.3 หอราชพวศานุสรณ์

1.4 พระโพธิธาตุพิมาน

1.5 พระอัษฎามหาเจดีย์

1.6 กลุ่มอาคารประกอบอื่นๆ

2 พระอุโบสถ

3 พระพุทธรูปสำคัญภายในพระอุโบสถ

4 แหล่งข้อมูลอื่น

[แก้]
อาคารต่างๆในวัดพระศรีรัตนศาสดาราม

แผนผังอย่างคร่าวๆของวัดพระแก้ว

เนื่องจากภายในวัดพระศรีรัตนศาสดารามมีอาคารสำคัญและอาคารประกอบเป็นจำนวนมาก
จึงขอแบ่งกลุ่มอาคารออกเป็น 3 กลุ่ม ตามตำแหน่งและความสำคัญ ดังนี้

[แก้]
กลุ่มพระอุโบสถ

กลุ่มพระอุโบสถ
เป็นกลุ่มที่มีความสำคัญสูงสุด มีพระอุโบสถเป็นอาคารประธานซึ่งเป็นที่ประดิษฐานพระพุทธมหามณีรัตนปฏิมากร
ล้อมรอบด้วยศาลาราย
พระโพธิ์ธาตุพิมาน
หอราชพงศานุสรณ์
หอราชกรมานุสรณ์
หอระฆัง
และ หอพระคันธารราษฎร์

[แก้]
กลุ่มฐานไพที

กลุ่มอาคารบริเวณฐานไพที มีอาคารหลักสามหลัง คือ ปราสาทพระเทพบิดร
พระมณฑป
พระศรีรัตนเจดีย์
และวัตถุประดับตกแต่งอื่นๆเช่น รูปปั้นสัตว์หิมพานต์
บุษบกพระราชลัญจกร
นครวัดจำลอง
พระสุวรรณเจดีย์
และ พนมหมาก

[แก้]
หอราชพวศานุสรณ์

หอราชพวศานุสรณ์ สร้างในสมัยรัชกาลที่ ๔
ตั้งอยู่บนกำแพงแก้วด้านหลังพระอุโบสถอยู่ทางทิศใต้
เป็นที่ประดิษฐานพระพุทธรูปประจำรัชกาลพระมหากษัตริย์กรุงรัตนโกสินทร์
ภายในเขียนภาพพงศาวดารกรุงรัตนโกสินทร

[แก้]
พระโพธิธาตุพิมาน

พระโพธิธาตุพิมานเป็นที่ประดิษฐานพระปรางค์ของโบราณ
ซึ่งทรงอัญเชิญมาจากเมืองเหนือขณะทรงผนวช
ภายในพระปรางค์ประดิษฐานพระบรมสารีริกธาตุและบรรจุพระศรีมหาโพธิ์จากพุทธคยา

[แก้]
พระอัษฎามหาเจดีย์

พระอัษฎามหาเจดีย์ หรือ พระปรางค์ 8 องค์
ตั้งเรียงกันอยู่หน้าวัดพระศรีรัตนศาสดาราม ภายนอกพระระเบียง พระมหาเจดีย์ทั้ง 8
องค์นี้ไม่ปรากฏหลักฐานการสร้างที่แน่นอน ภายนอกพระระเบียง 6 องค์ ภายในพระระเบียง
2 องค์ พระอัษฎามหาเจดีย์เป็นชื่อที่คณะกรรมการอำนวยการปฏิสังขรณ์วัดพระศรีรัตน
ศาสดาราม เมื่อฉลองพระนครครบ 200 ปี
มีมติให้เรียกชื่อรวมเป็นทางการตามชื่อที่ปรากฎในการบูรณะปฏิสังขรณ์สมัย รัชกาลที่
3 ของพระศรีภูริปรีชาวัตถุประสงค์ในการสร้างพระมหาเจดีย์เหล่านี้ก็เพื่ออุทิศ
เป็นพระพุทธเจดีย์องค์หนึ่ง พระธรรมเจดีย์องค์หนึ่ง พระปัจเจกเจดีย์องค์หนึ่ง
พระสาวกเจดีย์องค์หนึ่ง พระภิกขุนีสาวกเจดีย์องค์หนึ่ง พระชาฎกโพธิสัตว์องค์หนึ่ง
พระสงฆเจดีย์องค์หนึ่ง และพระยาจักรเจดีย์องค์หนึ่ง

ต่อมาในรัชกาลที่ 4 โปรดเกล้าฯ ให้ประดับกระเบื้องเคลือบสีที่พระมหาเจดีย์ทั้ง 8
องค์ส่วนในสมัยรัชกาลที่ 7
และรัชกาลปัจจุบันเป็นการซ่อมส่วนที่ชำรุดเสียหายแต่ไม่ได้เปลี่ยนแปลงรูป
ร่างแต่ประการ

[แก้]
กลุ่มอาคารประกอบอื่นๆ

เป็นกลุ่มอาคารและสิ่งประดับอื่นๆ ที่นอกเหนือจากกลุ่มอาคารทั้งสองกลุ่ม
ประกอบด้วย หอพระนาก
พระเศวตกุฏาคารวิหารยอด
หอมณเฑียรธรรม
พระอัษฎามหาเจดีย์
ยักษ์ทวารบาล
และจิตรกรรมฝาผนังที่ พระระเบียง
ซึ่งมีภาพวาดจิตรกรรมฝาผนังจำนวน
178 ห้อง เรียงต่อกันยาวตลอดฝาผนังทั้ง 4 ทิศ
มีเนื้อหาจากวรรณคดีเรื่องรามเกียรติ์

[แก้]
พระอุโบสถ

ภาพภายในพระอุโบสถวัดพระศรีรัตนศาสดาราม

กระดิ่งใบโพธิ์บริเวณชายคาพระอุโบสถ

ตั้งอยู่ส่วนกลางของวัดพระศรีรัตนศาสดาราม มีกำแพงแก้วล้อมรอบ
มีซุ้มประดิษฐานเสมารวม ๘ ซุ้ม พระบาทสมเด็จพระพุทธยอดฟ้าจุฬาโลกมหาราชโปรดเกล้าฯ
ให้สร้างขึ้นใน พ.ศ. ๒๓๒๖ เพื่อประดิษฐานพระพุทธมหามณีรัตนปฏิมากร (แก้วมรกต)
ที่พระองค์ทรงอัญเชิญมาจากเวียงจันทน์ ตั้งแต่ พ.ศ. ๒๓๒๒ (พบพระแก้วมรกต
ครั้งแรกที่เจดีย์ ณ วัดพระแก้ว อ.เมือง จังหวัดเชียงราย)

ในการสร้างพระอุโบสถหลังนี้ใช้เวลา ๓ ปี สำเร็จเรียบร้อยลงใน พ.ศ. ๒๓๒๘ ต่อมา
เมื่อประมาณได้เกิดเพลิงไหม้บุษบกทรงพระแก้วมรกตซึ่งโปรดเกล้าฯ
ให้ซ่อมขึ้นใหม่ให้ทันฉลองวัดพระศรีรัตนศาสดารามในปลายรัชกาล

หลักฐานการก่อสร้างและรายละเอียดทางสถาปัตยกรรม
ของพระอุโบสถในรัชสมัยนี้ไม่ชัดเจนนัก นอกจากบ่งไว้ว่า
ฝาผนังรอบนอกเป็นลายรดน้ำปิดทองรูปกระหนกเครือแย่งทรงข้าวบิณฑ์ดอกในบนพื้นสีชาด
ฝาผนังด้านในเหนือประตูด้านสกัดเป็นภาพเรื่องมารวิชัยและเรื่องไตรภูมิ

ส่วนฝาผนังด้านยาวเขียนภาพเทพชุมนุมตามแบบที่สืบเนื่องมาจากสมัยอยุธยา
ฝาผนังระหว่างหน้าต่างเขียนภาพเรื่องปฐมสมโพธิ
หลังคามุงด้วยกระเบื้องเคลือบซึ่งปรากฏว่ามีการแก้ไขในรัชกาลที่ ๓ และ ๔
ในภายหลังดังที่เห็นได้ในปัจจุบัน

พระทวารกลาง เป็นพระทวารใหญ่สูง ๘ ศอกคืบ กว้าง ๔ ศอกคืบ
ตัวบานเป็นบานประดับมุกลายช่องกลม ส่วนพระทวารข้างเป็นทวารรองสูง ๗ ศอก กว้าง ๓ ศอก
๑ คืบ ๑๐ นิ้ว ตัวบานเป็นบานประดับมุกกลายเต็ม ซึ่งบานพระทวารทั้ง ๒ แห่งนี้ สมเด็จ
ฯ เจ้าฟ้ากรมพระยานริศรานุวัดติวงศ์ประทานความเห็นว่า "เป็นฝีมือที่น่าชมยิ่ง
ตั้งใจทำแข่งกับบานที่ทำครั้งแผ่นดินพระเจ้าบรมโกศ ซึ่งอยู่ที่วิหารยอด"

ภายในพระอุโบสถได้รับการตกแต่งอย่างวิจิตรงดงามตั้งแต่เพดานถึงพื้น
กลางห้องประดิษฐานพระแก้วมรกตในบุษบกทองคำพร้อมด้วยพระพุทธรูปสำคัญมากมาย

[แก้]
พระพุทธรูปสำคัญภายในพระอุโบสถ

พระพุทธมหามณีรัตนปฏิมากร

พระพุทธยอดฟ้าจุฬาโลก

พระพุทธเลิศหล้านภาลัย

พระสัมพุทธพรรณี(องค์ด้านหลัง)

พระพุทธมหามณีรัตนปฏิมากร
หรือพระแก้วมรกต พระพุทธรูปคู่บ้านคู่เมืองกรุงรัตนโกสินทร์
เป็นพระพุทธรูปศิลปะเชียงแสนตอนต้น ทำจากหินหยกสีเขียวเข้มทึบแสง ปางสมาธิ
ขนาดหน้าตัก ๔๓ ซม. สูง ๕๕ ซม.

พระพุทธยอดฟ้าจุฬาโลก
พระพุทธเลิศหล้านภาลัย พระพุทธรูปที่รัชกาลที่ ๓
ทรงสร้างอุทิศให้กับรัชกาลที่ ๑ และ ๒ ศิลปะรัตนโกสินทร์ ปางห้ามสมุทร
สูง ๓ เมตร ทรงเครื่องต้นพระจักรพรรดิราช เป็นพระพุทธรูปสำริดหุ้มทองคำลงยาราชาวดี
เครื่องต้นประดับเนาวรัตน์ ใช้ทองคำเท่ากับทองที่หุ้มพระศรีสรรเพชญ
ในสมัยอยุธยา

พระสัมพุทธพรรณี
รัชกาลที่ ๔ ทรงสร้างใน พ.ศ. ๒๓๗๓ ตามอย่างพุทธลักษณะที่พระองค์ทรงสอบสวนได้
สร้างจากกะไหล่ทองคำ ปางสมาธิหน้าตักกว้าง ๔๙ ซม. สูงถึงพระรัศมี ๖๗.๕ ซม.
มีการเปลี่ยนพระรัศมีเป็นสีต่าง ๆ ตามฤดูกาล
พร้อมกับการเปลี่ยนเครื่องทรงพระแก้วมรกต

[แก้]
แหล่งข้อมูลอื่น

คอมมอนส์
มีภาพและสื่ออื่นๆ เกี่ยวกับ:
วัดพระศรีรัตนศาสดาราม

พิกัดภูมิศาสตร์:
13°45′5″N, 100°29′33″E

วัดพระศรีรัตนศาสดาราม(วัดพระแก้ว)

วัดพระศรีรัตนศาสดาราม

วัดพระศรีรัตนศาสดาราม(Facebook)

ด • พ • ก

พระแก้ว และ วัดพระแก้ว

พระพุทธรูป

พระพุทธมหามณีรัตนปฏิมากร
• พระพุทธมณีรัตนปฏิมากร
• พระพุทธบุษยรัตน์จักรพรรดิพิมลมณีมัย
• พระพุทธบุษยรัตน์น้อย
• พระพุทธรตนากรนวุติวัสสานุสรณ์มงคล
• พระพุทธเฉลิมสิริราช
• พระแก้วดอนเต้า
• พระแก้วเต็มรัก

วัด - ศาสนสถาน

วัดพระศรีรัตนศาสดาราม • วัดบวรสถานสุทธาวาส
• พระพุทธรัตนสถาน
• วัดพระแก้วงามเมือง
• วัดพระแก้วดอนเต้าสุชาดาราม
• วัดเจดีย์หลวง
เชียงใหม่ • วัดพระแก้ว
ภาชี • วัดพระแก้ว
กำแพงเพชร • วัดพระแก้ว
จังหวัดชัยนาท • วัดพระแก้ว
จังหวัดเพชรบูรณ์ • ปราสาทตาแก้ว

ด • พ • ก

สถานที่ภายในพระบรมมหาราชวัง

กลุ่มวัดพระแก้ว

กลุ่มพระอุโบสถ
• กลุ่มฐานไพที
(พระศรีรัตนเจดีย์
• พระมณฑป
• ปราสาทพระเทพบิดร)
• กลุ่มอาคารประกอบ
(พระเศวตกุฏาคารวิหารยอด
• หอพระมณเฑียรธรรม
• หอพระนาก
• พระอัษฏามหาเจดีย์)

กลุ่มสวนศิวาลัย

พระที่นั่งศิวาลัยมหาปราสาท
• พระที่นั่งบรมพิมาน
• พระที่นั่งมหิศรปราสาท
• พระที่นั่งสีตลาภิรมย์
• พระพุทธรัตนสถาน
• พระที่นั่งสุทไธสวรรยปราสาท

หมู่พระมหามณเฑียร

พระที่นั่งจักรพรรดิพิมาน
• พระที่นั่งไพศาลทักษิณ
• พระที่นั่งอมรินทรวินิจฉัยมไหยสูรยพิมาน
• หอพระสุราลัยพิมาน
• หอพระธาตุมณเฑียร
• พระที่นั่งราชฤดี
• พระที่นั่งสนามจันทร์
• หอพระปริตร(หอศาสตราคม)
• พระที่นั่งดุสิตาภิรมย์
* หอพระราชพงศานุสรณ์
* พระที่นั่งเทพสถานพิลาส

หมู่พระที่นั่งจักรีฯ

พระที่นั่งจักรีมหาปราสาท
• พระที่นั่งมูลสถานบรมอาสน์
• พระที่นั่งสมมติเทวราชอุปบัติ
• พระที่นั่งบรมราชสถิตยมโหฬาร

หมู่พระที่นั่งดุสิตฯ

พระที่นั่งดุสิตมหาปราสาท
• พระที่นั่งพิมานรัตยา
• พระที่นั่งอาภรณ์ภิโมกข์ปราสาท
• พระที่นั่งราชกรัณยสภา
• ศาลาอรรถวิจารณ์
* พระปรัศว์ซ้าย
* พระปรัศว์ขวา
* เรือนบริวาร
(เรือนจันทร์)

เขตพระราชฐานชั้นใน

พระตำหนักสมเด็จพระศรีสวรินทิราบรมราชเทวี
พระพันวัสสาอัยยิกาเจ้า • พระตำหนักพระองค์เจ้าอัพภันตรีปชาและพระองค์เจ้าทิพยาลังการ
• พระตำหนักสมเด็จพระปิตุจฉาเจ้าสุขุมาลมารศรี
พระอัครราชเทวี • พระตำหนักพระราชชายา
เจ้าดารารัศมี • เรือนเจ้าจอมมารดาแส
• เรือนเจ้าจอมก๊กออ
• แถวเต๊ง
• สระพระองค์อรไทยฯ

สถานศึกษา

โรงเรียนพระตำหนักสวนกุหลาบ
• วิทยาลัยในวัง

อาคารอื่นๆ

พิพิธภัณฑ์วัดพระศรีรัตนศาสดาราม
• พิพิธภัณฑ์เครื่องราชอิสริยาภรณ์และเหรียญกษาปณ์
• อาคารราชบัณฑิตยสถาน
(เดิม) • ประตูพระบรมมหาราชวัง
• ป้อมรอบกำแพงพระบรมมหาราชวัง
• พระที่นั่งไชยชุมพล

สถานที่ในอดีต

พระอภิเนาว์นิเวศน์
• พระที่นั่งอมรินทราภิเษกมหาปราสาท
• พระที่นั่งดำรงสวัสดิ์อนัญวงศ์
• พระที่นั่งนิพัฒน์พงศ์ถาวรวิจิตร

ด • พ • ก

ไหว้พระ
9 วัด กรุงเทพมหานคร

วัดชนะสงครามราชวรมหาวิหาร
• วัดบวรนิเวศวิหารราชวรวิหาร
• วัดสระเกศราชวรมหาวิหาร
• วัดสุทัศนเทพวรารามราชวรมหาวิหาร
• วัดพระเชตุพนวิมลมังคลารามราชวรมหาวิหาร
• วัดพระศรีรัตนศาสดาราม • วัดระฆังโฆสิตารามวรมหาวิหาร
• วัดอรุณราชวรารามราชวรมหาวิหาร
• วัดกัลยาณมิตรวรมหาวิหาร

ดึงข้อมูลจาก "http://th.wikipedia.org/wiki/%E0%B8%A7%E0%B8%B1%E0%B8%94%E0%B8%9E%E0%B8%A3%E0%B8%B0%E0%B8%A8%E0%B8%A3%E0%B8%B5%E0%B8%A3%E0%B8%B1%E0%B8%95%E0%B8%99%E0%B8%A8%E0%B8%B2%E0%B8%AA%E0%B8%94%E0%B8%B2%E0%B8%A3%E0%B8%B2%E0%B8%A1".

หมวดหมู่:
วัดพระศรีรัตนศาสดาราม
| ไหว้พระ
9 วัด กรุงเทพมหานคร

เครื่องมือส่วนตัว

ล็อกอิน
/ สร้างบัญชีผู้ใช้

เนมสเปซ

บทความ

อภิปราย

สิ่งที่แตกต่าง

ดู

เนื้อหา

แก้ไข

ประวัติ

การกระทำ

สืบค้น

ป้ายบอกทาง

หน้าหลัก

เหตุการณ์ปัจจุบัน

ถามคำถาม

บทความคัดสรร

บทความคุณภาพ

สุ่มบทความ

มีส่วนร่วม

ศาลาประชาคม

ปรับปรุงล่าสุด

เรียนรู้การใช้งาน

ติดต่อวิกิพีเดีย

บริจาคให้วิกิพีเดีย

วิธีใช้

พิมพ์/ส่งออก

สร้างหนังสือ

ดาวน์โหลดในชื่อ PDF

หน้าสำหรับพิมพ์

เครื่องมือ

หน้าที่ลิงก์มา

ปรับปรุงที่เกี่ยวโยง

อัปโหลด

หน้าพิเศษ

ลิงก์ถาวร

อ้างอิงบทความนี้

ภาษาอื่น

Deutsch

English

Español

Suomi

Bahasa Indonesia

Italiano

日本語

한국어

Nederlands

‪Norsk (bokmål)‬

Polski

Português

Русский

Simple
English

Tiếng Việt

中文

หน้านี้แก้ไขล่าสุดเมื่อวันที่ 2 มกราคม 2554 เวลา
11:27 น.

อนุญาตให้เผยแพร่ภายใต้สัญญาอนุญาตครีเอทีฟคอมมอนส์
แบบแสดงที่มา-อนุญาตแบบเดียวกัน; เงื่อนไขอื่นอาจใช้ประกอบด้วย โปรดศึกษาเงื่อนไขการใช้งาน
Wikipedia®
เป็นเครื่องหมายการค้าจดทะเบียนของมูลนิธิวิกิมีเดีย

ติดต่อเรา

นโยบายความเป็นส่วนตัว

เกี่ยวกับวิกิพีเดีย

ข้อปฏิเสธความรับผิดชอบ